FNs tilsynsråd

FNs tilsynsråd er et av hovedorganene i De forente nasjoner (FN), opprettet for å sørge for at tilsynsområder blir forvaltet med beste hensyn til innbyggerne og internasjonal fred og sikkerhet. Kapittel XIII i De forente nasjoners pakt omhandler rådets sammensetning og oppgaver.FN-pakten , FN-sambandet. Lest 10. oktober 2015. 

Alle tilsynsområdene – de fleste tidligere mandatområder under Folkeforbundet – har oppnådd selvstyre eller uavhengighet, enten som selvstendige stater eller ved sammenslutning med uavhengige stater. Det siste var Palau, som ble medlem av FN i 1994.Moore, John Allphin og Jerry Pubantz: Encyclopedia of the United Nations. Volume II, andre utgave, Facts on File, 2008, s. 417–418. Som følge av at oppdraget er fullført, ble tilsynsrådets arbeid suspendert 1. november 1994. Etter dette møtes rådet ikke lenger årlig, men kan sammenkalles ved behov.«Trusteeship Council», De forente nasjoner. Lest 10. oktober 2015.

 Referanser 

Kategori:FN